Komisijos pranešimas Europos Parlamentui ir Tarybai dėl EŽŪOGF Garantijų skyriaus išlaidų Išankstinio perspėjimo sistema Nr. 11/2006 ir 12/2006 /* SEK/2007/0148 galutinis */





[pic] | EUROPOS BENDRIJŲ KOMISIJA | Briuselis, 5.2.2007 SEK(2007) 148 galutinis . KOMISIJOS PRANEŠIMAS EUROPOS PARLAMENTUI IR TARYBAI dėl EŽŪOGF Garantijų skyriaus išlaidų Išankstinio perspėjimo sistema Nr. 11/2006 ir 12/2006 TURINYS 1. LAIKINAS ASIGNAVIMų PANAUDOJIMAS 2 2. PASTABOS DėL 2006 M. BIUDžETO VYKDYMO 2 3. IšVADOS 2 Laikinas asignavimų panaudojimas 1-oje išlaidų kategorijoje biudžeto asignavimų panaudojimas sudarė 49 821,6 mln. EUR, t. y. 97,6 % pradinių asignavimų. Tai yra grynoji suma, gauta atėmus sumas, susigrąžintas po EŽŪOGF Garantijų skyriaus sąskaitų patikrinimo atlikto finansinių klaidų ištaisymo, ir laikinai sustabdžius arba sumažinus avansines išmokas biudžetiniais metais. Lyginant su pradiniais biudžeto asignavimais, tarpiniai vykdymo rezultatai, pateikti pridedamoje lentelėje, už laikotarpį nuo 2005 m. spalio 16 d. iki 2006 m. spalio 15 d. rodo, kad nepakankamai panaudota apie 1 229,1 mln. EUR suma, kurią galima suskirstyti taip: - 1a subkategorijos nepakankamai panaudotų asignavimų – 1 104,7 mln. EUR, o - 1b subkategorijos nepakankamai panaudotų asignavimų – 124,4 mln. EUR. Pastabos dėl 2006 m. biudžeto vykdymo Tarpiniams biudžeto vykdymo rezultatams įtakos turėjo keletas veiksnių, iš jų galima paminėti šiuos svarbiausiems straipsniams ir jų dalims įtakos turėjusius veiksnius: (Pastaba: skliaustuose nurodytas panaudojimo lygis: (+) viršytas, (–) nepakankamas.) Piniginiai veiksniai Dolerio ir euro kursas Nurodant per minėtą laikotarpį patirtas išlaidas buvo atsižvelgta į dolerio ir euro kurso santykio kitimą. Išlaidoms, skirtoms didelei daliai eksporto grąžinamųjų išmokų už žemės ūkio produktus, ypač už javus ir cukrų, bei tam tikrai valstybių vidaus pagalbai, pvz., pagalbai už medvilnę, įtakos turi euro ir dolerio kurso kaita. Pagal Tarybos reglamento (EB) Nr. 2040/2000 8 straipsnio 1 dalį biudžeto valdymo institucijos priimtas biudžetas buvo sudarytas remiantis tokiu 2005 m. liepos–rugsėjo mėn. vidutiniu euro ir dolerio kursu: 1 EUR = 1,22 JAV dolerio. Reikėtų pažymėti, kad nuo 2005 m. rugpjūčio 1 d. iki 2006 m. liepos 31 d. vidutinis euro ir dolerio kursas apytikriai buvo 1 EUR = 1,22 JAV dolerio, t. y. toks, kokiu remtasi rengiant 2006 m. biudžeto projektą. Kiti veiksniai, susiję su 1a subkategorija – BŽŪP (be kaimo plėtros) 1a subkategorijai priskirti biudžeto asignavimai buvo nepakankamai panaudoti ir rinkos priemonių, ir tiesioginės pagalbos sektoriuose: - nepakankamai panaudoti rinkos priemonėms skirti asignavimai sudarė 440,4 mln. EUR. Tačiau panaudojimo modelis įvairiose rinkose nebuvo vienodas. Nepakankamai panaudoti biudžeto asignavimai, skirti javų rinkai, grąžinamosioms išmokoms už 1 priede nenurodytus produktus, tekstilės augalų, vaisių ir daržovių, galvijienos ir kiaulienos, kiaušinių ir paukštienos rinkos sektoriams, per daug panaudoti – cukraus, pieno ir pieno produktų rinkos sektoriams; - nepakankamai panaudoti asignavimai, skirti tiesioginei pagalbai, sudarė 765,7 mln. EUR ir apėmė visas schemas šioje srityje; - pagaliau patikrinus sąskaitas ir atlikus sąskaitų finansinių klaidų taisymus gautas rezultatas buvo apie 139 mln. EUR mažesnis nei 2006 m. biudžete skirta suma, todėl tai lėmė papildomas, lygias tai sumai išlaidas. Intervencija į žemės ūkio produktų rinkas (– 440,4 mln. EUR) Javai (– 137,2 mln. EUR) Šie asignavimai buvo nepakankamai panaudoti visų pirma dėl to, kad valstybės narės dėl mažesnių vidutinių eksporto grąžinamųjų išmokų už minkštuosius kviečius ir miežius tarifų bei dėl bendro mažesnio eksporto kiekio, palyginti su eksporto apimtimi ir tarifais, numatytais 2006 m. biudžete, patyrė mažesnes išlaidas. Be to, didesnės sumos, gautos už sandėliuotų javų pardavimą, lėmė mažesnes viešojo sandėliavimo išlaidas, palyginus su prielaidomis, kuriomis buvo remtasi rengiant 2006 m. biudžetą. Grąžinamosios išmokos už 1 priede nenurodytus produktus (– 140,9 mln. EUR) Dėl bendro eksporto grąžinamųjų išmokų tarifų sumažėjimo bei mažesnės perdirbtų žemės ūkio produktų eksporto apimties valstybės narės sumokėjo mažesnes gražinamąsias išmokas, taigi buvo panaudoti ne visi 2006 m. biudžete šiai priemonei numatyti asignavimai. Cukrus (144,7 mln. EUR) Šie asignavimai buvo viršyti visų pirma dėl to, kad laisvai parduodamo cukraus eksporto, už kurį buvo mokamos eksporto grąžinamosios išmokos, apimtis buvo daug didesnė, nei numatyta 2006 m. biudžete, kurį rengiant buvo daroma prielaida, kad iš maždaug 1,74 metrinės tonos cukraus eksporto 2005–2006 m. 1 metrinė tona bus eksportuojama iš intervencinių atsargų. Tekstilės augalai (– 33,9 mln. EUR) Dėl pasaulinių medvilnės kainų kilimo sumažėjo pagalbos medvilnei dydis, todėl valstybės narės patyrė mažiau išlaidų ir buvo panaudoti ne visi šiai priemonei skirti 2006 m. biudžeto asignavimai. Vaisiai ir daržovės (– 172,4 mln. EUR) Palyginti su prielaidomis, kuriomis buvo remiamasi rengiant 2006 m. biudžetą, šie asignavimai buvo panaudoti nepakankamai, nes valstybės narės patyrė mažiau išlaidų visų pirma dėl to, kad mažiau pomidorų buvo pristatyta į perdirbimo gamyklas ir atitinkamai tam buvo skirta mažiau atitinkamos pagalbos, ir valstybės narės mažiau lėšų sumokėjo gamintojų organizacijų veiklos fondams. Pienas ir pieno produktai (151,6 mln. EUR) Taryba priėmė Komisijos pasiūlymą pakeisti terminus, iki kurių valstybės narės turi sumokėti pieno mokesčius. Todėl mokestis už 2005–2006 kvotų metus bus sumokėtas 2007, o ne 2006 biudžetiniais metais, kaip buvo planuota priimant 2006 m. biudžetą. Pieno mokesčiai sudaro biudžeto pajamas ir mažina atitinkamas pieno sektoriaus išlaidas. Pakeitus šiuos terminus, 2006 m. pieno mokesčiai nebus gauti, todėl atitinkamos pieno ir pieno produktų išlaidos bus didesnės ir dėl to biudžeto asignavimai šiam sektoriui bus viršyti. Galvijiena (– 135,1 mln. EUR) Palyginti su prielaidomis, kuriomis buvo remiamasi rengiant 2006 m. biudžetą, šie asignavimai buvo panaudoti nepakankamai, nes valstybės narės patyrė mažiau išlaidų visų pirma dėl mažesnės šviežios mėsos ir galvijų eksporto apimties ir dėl mažesnio vidutinio eksporto grąžinamųjų išmokų, mokamų už tokį eksportą, tarifo. Be to, valstybės narės patyrė mažiau išlaidų, kadangi likusi mokėtina suma pagal išimtinių paramos priemonių schemą buvo mažesnė, nei planuota 2006 m. biudžete. Kiauliena, kiaušiniai ir paukštiena (– 62,9 mln. EUR) Palyginti su prielaidomis, kuriomis buvo remiamasi rengiant 2006 m. biudžetą, šie asignavimai buvo panaudoti nepakankamai, nes valstybės narės patyrė mažiau išlaidų eksporto grąžinamosioms išmokoms mokėti dėl to, kad už šviežią ir šaldytą kiaulieną eksporto grąžinamųjų išmokų mokėjimas buvo nutrauktas, taip pat dėl to, kad buvo eksportuotas daug mažesnis paukštienos kiekis. Tiesioginė pagalba (– 765,7 mln. EUR) Nepakankamai panaudoti asignavimai atsietai tiesioginei pagalbai sudarė 427,5 mln. EUR ir daugiausia buvo susiję su bendrosios išmokų schemos įgyvendinimu tam tikrose valstybėse narėse. Šios valstybės narės pagrindė tokį nepakankamą asignavimų panaudojimą pateikdamos daug paramos gavėjų, kurie nesutinka su tam tikromis teisėmis, kurias jiems suteikia kompetentingos valstybių narių tarnybos, administracinių skundų arba nurodydamos kitas administracines kliūtis, su kuriomis buvo susidurta teikiant ir išmokant paramą. Pagaliau kai kurios valstybės narės nurodė, kad daugelis smulkių paramos gavėjų atsisako savo teisės į šią pagalbą, kai ši suma yra maža, todėl buvo panaudoti ne visi biudžeto asignavimai. Kalbant apie kitas tiesioginės pagalbos priemones, nepakankamai panaudoti asignavimai sudarė 280,4 mln. EUR ir daugiausia susidarė pagal šias schemas: - valstybių narių mokamos priemokos už tabaką buvo mažesnės, kadangi tabako pagaminta mažiau, palyginti su 2006 m. biudžete numatytu kiekiu; - dėl palankių rinkos sąlygų sumokėtos mažesnės kompensacijos už bananus. Žemės ūkio išlaidų auditas (139 mln. EUR) Sumos, susigrąžintos atlikus finansinių klaidų ištaisymą, remiantis sprendimais dėl sąskaitų patikrinimo, sudarė 261 mln. EUR. Ši suma yra biudžeto pajamos ir mažina bendras biudžeto išlaidas. Kadangi faktiškai gauta suma buvo mažesnė nei 2006 m. biudžete finansinių klaidų taisymui numatyta suma (400 mln. EUR), buvo panaudoti ne visi šie asignavimai. Dėl šių nepakankamai panaudotų asignavimų EŽŪOGF Garantijų skyriaus išlaidos padidėjo 139 mln. EUR. Kiti veiksniai, susiję su 1b subkategorija – kaimo plėtra (– 124,4 mln. EUR) 2006 m. įsipareigojimų asignavimai kaimo plėtrai (ES 15 valstybių narių) ir pereinamojo laikotarpio priemonei, skirtai ES 10 valstybių narių, buvo nustatyti ties viršutine šios išlaidų kategorijos riba. Panaudoti visi 2006 m. biudžete numatyti įsipareigojimų asignavimai pereinamojo laikotarpio priemonei, kuriai įgyvendinti skiriami diferencijuoti asignavimai. Nepakankamas asignavimų panaudojimas susijęs su EŽŪOGF Garantijų skyriaus įsipareigojimų asignavimais ES 15 valstybių narių kaimo plėtrai ir atsirado dėl tam tikrų kaimo plėtros schemų nepakankamo įgyvendinimo, daugiausia dviejose valstybėse narėse. Išvados Atsižvelgdama į pirmiau aptartą nepakankamą išlaidų lygį, siekiantį – 1 104,7 mln. EUR 1a subkategorijoje, Komisija, pateikdama biudžeto valdymo institucijai biudžeto pakeitimą Nr. 6/2006, pasiūlė 860 mln. EUR sumažinti EŽŪOGF Garantijų skyriaus asignavimus šiai subkategorijai. Šis biudžeto pakeitimas buvo priimtas Europos Parlamento 2006 m. gruodžio mėn. plenarinėje sesijoje, pagal jį EŽŪOGF Garantijų skyriaus galutinių įsipareigojimų asignavimų (1 kategorija) pradinė suma 2006 m. biudžete, 51 050,7 mln. EUR, buvo sumažinta iki 50 190,7 mln. EUR. [pic]